LA UNION - Naipaiman iti market supervisor idiay ili ti Bauang, La Union dagiti dua a babbai kalpasan a nakemmeg dagitoy gapu iti panaglakoda iti botchang a karne ti baboy.
Nabigbig dagiti dua a da Rebecca Macaraig ken Salvacion Descan, agpada a nagtaud idiay ili ti Sta. Maria ken Mangaldan, Pangasinan.
Segun iti Bauang Municipal Police Station, maysa nga empleado ti munisipio ti mismo a nakaimatang kadagiti dua a nga aglaklako iti botcha iti poultry section ti Bauang public market.
Dagus a nagturong ti pulisia iti nadakamat a palengke tapno aksionanda ti naawat a reklamo.
Ditoy a nakumpiskar manipud kadagiti dua ti 18 kgs. a botcha nga aggatad iti P1,980.
Kabayatanna, naiparikep metten ti nasao a poultry section ti Bauang Public Market kas sagudayen ti pammilin ti market supervisor.
ilo_Latn ilo_Latn ilo_Latn ilo_Latn ilo_Latn ilo_Latn